Nos Thomas Bertheri dictus Garnon de Reomo,  Iohanneta eius vxor, videlicet ego Iohanneta ex authoritate, voluntate  licentia prædicti mariti mei, notum facimus quòd nos sumus homines manus mortuæ Religiosorum virorum Abbatis  Conuentus Reomaensis, ad instar aliorum suorum hominum terræ suæ Reomaensis, saluâ superuiuenti nostrorum duorum excasurâ primi defuncti, provt in litteris sigillo Domini Abbatis  Conuentus prædictorum sigillatis continetur, quarum tenor talis est. Nos Frater Stephanus Dei  Apostolicæ Sedis gratia humilis Abbas Monasterij sancti Ioannis Reomaensis Ordinis sancti Benedicti, Lingonensis Diœcesis, totúsque eiusdem loci Conuentus, notum facimus vniuersis, quòd nos nostro  prædicti Monasterij nostri nomine Thomam Garnon Bertheri Bullienee  Ioannetam eius vxorem de Reomo, ac vnum hæredem ex propriis corporibus ipsorum procreatum, seu procreandum, ac superuiuentem ipsorum liberamus,  liberatos esse volumus ab omni tallia, questa, corueia,  ab omni alio pondere seruitutis, quandiu ipsi coniuges, ac hæres, seu superuiuens ipsorum vitam duxerint in humanis, pro vna libra ceræ annuali nobis aut successoribus nostris à prædictis coniugibus,  hærede ipsorum, seu altero ipsorum coniugum soluenda, qui succedet alteri defuncto, tanquam si esset hæres legitimus in omnibus  singulis bonis mobilibus  immobilibus quibuscunque, de quibus tempore mortis erunt in possessione, non obstante manu mortua nostra,  consuetudine terræ nostræ in contrarium fundata  præscripta. Hanc autem gratiam facimus  concedimus prædictis coniugibus  hæredi eorum nomine quo suprà, non solùm ex gratia, sed etiam pro decem  nouem florenis ad scutum boni auri  ponderis, de quibus persoluit electo quondam Monasterij nostri vndecim,  nobis similiter persoluit octo florenos ad scutum, de quibus nos tenemus plenariè propagatis,  asserimus ipsos in vtilitatem dicti nostri Monasterij totaliter fore versos, quittantes ipsum Thomam  hæredes ipsius de summis supradictis solutis tam Clerico, quàm nobis. Promittentes nos nomine antedicto pro nobis  successoribus nostris præmissa omnia  singula tenere  firmiter obseruare,  contra eadem  tenorem præsentium inposterum non venire. Renunciantes in hoc facto expressè omnibus priuilegiis  exceptionibus iuris  facti, iuríque dicenti generalem renunciationem non valere. In quorum omnium  singulorum præmissorum testimonium sigilla nostra præsentibus litteris duximus apponenda. Datum die Lunæ post festum beati Matthæi Apostoli, anno Domini millesimo trecentesimo quinquagesimo primo. Quibus litteris suprascriptis non obstantibus confitemur nos esse homines manus mortuæ prædictorum Religiosorum. Ita tamen quòd si contigerit alterum nostrorum decedere absque hærede, quod absit, quòd superuiuens nostrorum duorum habeat excasuram primi defuncti, provt in dictis litteris continetur,  post decessum amborum excasura nostra, videlicet vltimi defuncti dictis Religiosis liberè  pacificè reuertatur,  In cuius rei testimonium sigillum dictæ Curiæ Domini Ducis Burgundiæ his præsentibus litteris rogaui, atque obtinui apponi. Actum in præsentia Hugonis Morelli de Ateis dictæ Curiæ Iurati Coadiutoris, Guillelmi Chafoti Notarij Montisbarri, Hugueneti Bertherij de Reomo Maioris de Cheuegneio, Ioannis Morelli de Ateis, Roberti Malpigniæ, Ioannis Staboni, Bellæ de Reomo supradictorum testium, ad præmissa vocatorum  rogatorum. Anno Domini millesimo trecentesimo quinquagesimoprimo, die Veneris post festum beati Michaëlis Archangeli.